Au trecut cinci zile de la începutul campaniei de vaccinare anti-COVID. Câte cadre medicale s-au imunizat până acum.
În cele cinci zile s-au vaccinat 10.289 de cadre medicale. Am intrat în noul an cu 90% dintre doze în congelatoare. Am primit 150.150 de doze de vaccin.
2020 s-a încheiat cu cinci zile de vaccinare. Din toate dozele care au ajuns în ţară, prea puține au fost și folosite. Am intrat în noul an cu lacătul pe congelatoare.În plus, vaccinarea a fost pusă pe pauză astăzi. În mai multe centre de vaccinare din țară nu a fost imunizat niciun medic, în contextul sărbătoririi Anului Nou.Câte vaccinuri au fost făcute de la începutul campanieiAm vaccinat puţin peste 10 mii de cadre medicale. Întrebarea care rămâne este însă dacă suntem în stare să gestionăm această campanie de vaccinare sau nu.Până în prezent, am primit 150.150 de doze vaccin Pfizer. 13.130 de doze au fost scoase din congelatoare şi împărțite către spitale.Câte doze au fost distribuite de la începutul campaniei27 decembrie – 3035 doze30 decembrie – 4295 doze31 decembrie – 5.800 dozeVaccinarea a început în Bucureşti și în 11 judete. Au fost şi reacţii adverse. La 26 de persoane. Comune şi minore.Medicul Călin Cipăian este primul vaccinat de la Spitalul Judeţean Sibiu. El a fost cel care în martie 2020 a primit în gardă primii doi pacienţi infectaţi cu SARS-COV-2 din județ. Din păcate, niciunul dintre ei nu a supravieţuit.Prima lecţie a fost ca la război, spune medicul. Lista lui cu motive pro vaccinare este una lungă."Deci, ne vaccinăm pentru ca nepoţii să poată să meargă la bunici, bunicii să-şi poată îmbrăţisa nepoţii. Ne vaccinăm ca să putem începe şcolile, ne vaccinăm ca să putem începe universităţile.", spune Călin Cipăian medic.